כל הסכם גירושין בין בני זוג נשואים וכן בין ידועים בציבור, כולל פרק מפורט של חלוקת רכוש. זאת בהנחה ובני הזוג לא חתמו על הסכם ממון טרום נישואים שהסדיר עניין זה.
בטרם נציג את האפשרויות לחלוקת רכוש וכיצד היא מתבצעת על פי חוק, נסביר בקצרה מה זה אומר למעשה חלוקת רכוש. כאשר אנחנו חיים בזוג, אנחנו מנהלים משק בית אחד, כל הדברים משותפים, גם אם הם רשומים על צד אחד בלבד (למשל דירה או רכב), בדרך כלל הרישום על צד אחד נובע על מנת שלא יהיו בעיות עם מס הכנסה או עם הבנק, אך מבחינת הנישואים, אזי שהרכוש הוא משותף באופן מוחלט.
כאשר אנחנו מתגרשים עלינו לחלק את הרכוש. כך שכל אחד יקבל שווה בשווה בהליך חלוקת רכוש בגירושין. עם זאת החוק בישראל קבע שתי הגדרות לחלוקת רכוש. שתיהן על פי מועד הנישואים. זוגות שנישאו לפני 1974, מחלקים את הרכוש על פי הלכת השיתוף שאומרת, שכל הרכוש שנצבר במהלך הנישואים הוא רכוש משותף ויש לחלק אותו שווה בשווה, זה נכון לגבי נכסים, תוכניות פנסיה, חשבון בנק וכדומה. אך רכוש שהיה שייך לאחד מבני הזוג לפני הנישואים או שקיבל במתנה או בירושה בזמן הנישואים, שייך רק לו. הרעיון של הלכה זו היא שכל צד יקבל שווה בשווה את מה שצברו במהלך הנישואים, אך מה שהיה לפני זה לא נחשב וזה בעצם הסדיר את הנושא של חלוקת רכוש בגירושין לאותם הזוגות שנישאו לפני 1974.
השיטה השנייה היא שיטת איזון משאבים והיא קובעת שכל זוג שנישא משנת 1974 ואילך, אזי שחל עליהם חוק יחסי הממון. כלומר כל הרכוש שיש לבני הזוג כולל הרכוש שקיבלו לפני הנישואים, הוא רכוש משותף ויתחלק שווה בשווה. חשוב להבהיר שכושר השתכרות עתידי איננו שייך להסכם ולא יכול להיות חלק מחלוקת רכוש.
מקרה מיוחד של חלוקת רכוש בין בני זוג הוא של ידועים בציבור. במקרה כזה חלה עליהם הלכת השיתוף, כלומר מה שהם צברו לפני קיום היחסים נשאר אצלם ומה שהם צברו במהלך החיים המשותפים, מתחלק שווה בשווה. עם זאת עליהם להוכיח שאכן קיימו מערכת יחסים תקינה. בית המשפט יבחן זאת על פי משך זמן מערכת היחסים, האם יש להם ילדים משותפים, תלות כלכלית והסתמכות הדדית.
בתחום של חלוקת רכוש בין בני זוג יש הרבה מאוד נקודות מפתח, שיכולות להוות נקודות מחלוקת. זו הסיבה שמוטב להיעזר בשירותיו של עורך דין שמתמחה בדיני משפחה וגירושין ומנוסה בעריכת הסכמי גירושין ובפרט בכל הנושא של חלוקת רכוש בין בני זוג שזו כשלעצמה אחת המחלוקות בגירושין בין בני זוג.